ساجد مراد آبادی

پروفیسر سجاد احمد المعروف ساجد مراد آبادی (پیدائش: 15 مئی 1944ء - 7 فروری 2013ء) پاکستان سے تعلق رکھنے والے اردو زبان کے ممتاز نعت گو شاعر تھے۔ وہ قانون کے پروفیسر،  ایڈوکیٹ ہائی کورٹ اور پروفیسر  ایٹ لا بھی رہے۔

حالات زندگی 
ساجد مراد آبادی 15 مئی 1944ءکو مراد آباد، اتر پردیش، برطانوی ہندوستان میں پیدا ہوئے۔ ان کا اصل نام سجاد احمد، ساجد تخلص جبکہ ساجد مراد آبادی قلمی نام تھا۔ انہوں نے فاضل اردو کا امتحان درجہ اول میں پاس کیا۔ ایم اے (معاشیات) اور ایم اے (صحافت) میں اول درجہ حاصل کیا۔ ایل ایل ایم کی سند امتیازی نمبروں سے پاس کر کے طلائی تمغا حاصل کیا۔ ایل ایل بی اور ایل ایل ایم کے ممتحن بھی رہے۔ پندرہ سال سے زاید عرسہ تک وفاقی اردو لا کالج میں تدریسی خدمات انجام دیں۔ ایڈوکیٹ سندھ ہائی کورٹ اور پروفیسر  ایٹ لا بھی رہے۔ بینک دولت پاکستان ملازمت کی اور بحیثیت جوائنٹ ڈائریکٹر کے عہدے سے ریٹائر ہوئے۔ ان کی تصانیف میں پیغامِ حرا (سیرت طیبہ)، گردش رنگ، نعمتِ پاکستان (تاریخ و تحریک پاکستان)، حساس جذبے (شعری مجموعہ)، شہرِ مظلوم (شعری مجموعہ)، لوحِ محفوظ (قرآن کی شعری تفہیم 6 حصے)،  سراپا نور ہے وہ ذاتِ اقدس (نعتیہ مجموعہ)، جام و مینا شراب کا موسم (شعری مجموعہ)، بچوں کی نظمیں ، اُن کو میرا خیال اب بھی ہے (شعری مجموعہ) اوراسلام اور اخلاقِ حسنہ اشاعت پذیر ہو چکی ہیں۔ انہیں چار مرتبہ نیشنل بک فاؤنڈیشن سے انعام اور توصیفی اسناد حاصل ہوئیں۔

نمونۂ کلام 

<div style='text-align: center;'>
نعت

وفات 
ساجد مراد آبادی 7 فروری 2013ء کو کراچی، پاکستان میں انتقال کر گئے۔

حوالہ جات 

1944ء کی پیدائشیں
2013ء کی وفیات
7 فروری کی وفیات
پاکستانی مسلم شخصیات
کراچی کے شعرا
بیسویں صدی کے پاکستانی شعرا
پاکستانی اردو شعرا
پاکستانی وکلا
کراچی میں وفات پانے والی شخصیات
نعتیہ شاعر
اتر پردیش میں پیدا ہونے والی شخصیات
مراد آباد کی شخصیات